ועדת החינוך, התרבות והספורט, כנסת 19, פרוטוקול מספר 131, 2013-12-31 11:00

עמרם מצנע: אני מתנצל על האיחור.

עמרם מצנע: הדיון הוא בעקבות הצעה לסדר יום של חבר הכנסת מסעוד גנאים בנושא מעמד מזכירי/מזכירות בתי הספר והזכויות שלהם.

עמרם מצנע: משך הדיון הוא עד שעה.

מסעוד גנאים: תודה רבה אדוני היושב ראש.

מסעוד גנאים: תחילה אני מברך את המזכירות שבאו לדיון ואת כל האורחים.

מסעוד גנאים: אני לא רואה מזכירים בין האורחים שלנו כאן וזה מעיד על כך שהרוב הן מזכירות או כפי שרשמו לי מינהלניות.

מסעוד גנאים: אדוני היושב ראש, אתה יודע שאני הייתי מורה בבית ספר.

מסעוד גנאים: כמורה בבית ספר תיכון ראיתי את העבודה של המזכירות וזאת עבודה רבה עם עומס רב.

מסעוד גנאים: הבעיה היא שמערכת החינוך בישראל השתנתה בשנים האחרונות.

מסעוד גנאים: אופק חדש, עוז לתמורה, ניהול עצמי של בתי הספר – כל הדברים האלה הוסיפו עומס עבודה על המזכירות והמזכירה מוצאת עצמה עובדת מול המנהל, מול התלמידים, מול צוות המורים, מול הרשות המקומית, מול משרד החינוך ואפילו מול משרד הבריאות כי מאז ביטלו את תקן האחות בבית הספר, המזכירה היא זאת שמטפלת בנושא הזה.

מסעוד גנאים: כל עומס העבודה הזה, כל הנטל הזה, הייתי אומר שהן נאנקות תחת הערימות של הניירות והניירת כל היום וזאת ללא תגמול.

מסעוד גנאים: הכוונה היא שמעמד המזכירות והגדרת התפקיד שלהן נשאר כפי שהיה לפני כשלושים שנים כאילו לא קרה כלום, כאילו לא עברו שינויים, כאילו לא הוסיפו להן עבודה רבה, מטלות ומשימות.

מסעוד גנאים: אני אקצר כדי לתת להן את האפשרות לדבר.

מסעוד גנאים: דרוש שינוי במעמד של המזכירות או המינה

מסעוד גנאים: לניות, הגדרת תפקיד חדשה לאור כל השינויים שהזכרתי ולאור העבודה שנוספה להן וגם תגמול בשכר.

מסעוד גנאים: למשל אדוני היושב ראש, אמרתי לך שאני הייתי מורה בבית ספר תיכון.

מסעוד גנאים: בבית ספר תיכון, מזכירת בית הספר עבדה לפי התכנית של המנב"ס או המנב"סנט אבל למנב"ס או למנב"סנט יש תגמול.

מסעוד גנאים: כשאת עובדת לפי התכנית הזאת במחשב, יש לך תגמול.

מסעוד גנאים: החטיבות העליונות, במיוחד בתיכון, לא תגמלו את המזכירות שעבדו במנב"ס.

מסעוד גנאים: אני מקווה שמוועדת החינוך תצא קריאה לשינוי מעמדן של המזכירות לטובה ותוספת לשכרן כך שתתאים לעבודת הקודש שהן עושות יום יום מול התלמידים, מול כולם.

מסעוד גנאים: מגיע להן שמעמדן ישונה כך שיהיה יותר טוב, יותר מוגדר ויותר בהיר.

מסעוד גנאים: אני יודע שהנושא הזה לא רלוונטי רק למשרד החינוך אלא יש עוד כמה משרדים כמו משרד הפנים, השלטון המקומי וההסתדרות.

מסעוד גנאים: אני מקווה שבסוף נצא עם מסקנות מכאן ונקרא לכל הגורמים האלה – ונעקוב אחריהם – לשנות את מעמד המזכירה.

מסעוד גנאים: תודה.

עמרם מצנע: תודה.

אחמד טיבי: אני רוצה להודות לעמיתי חבר הכנסת מסעוד גנאים על שהעלה את הנושא הזה.

אחמד טיבי: גם אני הייתי בקשר וקיבלתי פניות מחלק מהמזכירות, בעיקר אביר מטורען שנמצאת כאן.

אחמד טיבי: אני רוצה לומר מילה טובה על הקמפיין שאתן עושות כדי לקדם ולהרים את הנושא.

אחמד טיבי: הדבר החשוב ביותר הוא שחבר הכנסת גנאים הביא את זה לדיון בוועדה.

אחמד טיבי: השורה התחתונה היא שאכן נעשו שינויים, תכניות חדשות, עומס כבד יותר על המזכירות המינהלניות וכל זה ללא תמורה כספית וללא שינוי בשכר כאשר הסטטוס של השכר הוא הסטטוס שנקבע נדמה לי לפני 14 שנים ומאז הוא יציב.

אחמד טיבי: יש לתגמל את המזכירות על עבודה נוספת, על ניהול חשבונות, הנפקת תעודות וכדומה, דבר שלא היה קיים בעבר.

אחמד טיבי: אני מודה לך על שהסכמת לנהל את הדיון הזה.

אחמד טיבי: תודה.

עמרם מצנע: נמצא כאן מישהו מהשלטון המקומי?

<דן בן חיים: הממונה על הסכמי עבודה ושכר בשלטון המקומי.

<דן בן חיים: המינהלניות או מזכירות בתי הספר מקבלות את שכרן בדיוק לפי ההסכמים הקיבוציים שקיימים ותקפים בינינו לבין ההסתדרות ואין טענה להפרת הסכמים.

<דן בן חיים: מדובר על אפשרות לפתיחת הסכמים.

מסעוד גנאים: מדברים על שיפור.

<דן בן חיים: בסדר.

<דן בן חיים: קודם כל, מה שמגיע להן, הן מקבלות.

<דן בן חיים: הנושא של מעמד, גם למשרד החינוך יש מה לומר בעניין הזה כדי לקבוע את תיאור התפקיד, את דרישות התפקיד ואת דרישות המשרה.

<דן בן חיים: מכיוון שמשרד החינוך הוא הגורם שמממן את רוב של המזכירות, העבודה של המעמד שלהן צריכה להיעשות יחד עם משרד החינוך ואין לנו כל התנגדות שהיא תיעשה.

<דן בן חיים: בנושא השכר.

<דן בן חיים: לא מדויק להגיד שהשכר לא השתנה עשר שנים או 14 שנים.

<דן בן חיים: השכר שלהן התעדכן ומתעדכן כל הזמן עם השינויים שנעשים ביחס לכלל העובדים המינהליים בשלטון המקומי.

<דן בן חיים: הייתה תוספת של למשל 22 אחוזים בשכר לכולם עוד בשנת 2003, תוספות משמעותיות ב-2009 וב-2011 והצמדה להסכמי השכר הכלליים במשק.

<דן בן חיים: בתיאום עם ההסתדרות, שנציגה יושב כאן, סיכמנו שבמסגרת הסכם השכר הבא – יושב כאן גם נציג הממונה על השכר שמשגיחים עלינו שלא נתפרע בדברים האלה – יילקח איזשהו נתח ייחודי לטפל באוכלוסייה הזאת במסגרת מה שאנחנו קוראים תיקוני עיוותים.

מסעוד גנאים: מתי זה יהיה?

מסעוד גנאים: יש תאריך מסוים?

<דן בן חיים: כרגע הסכמי השכר במשק הם עד סוף 2014 וב-2015 יהיה הסכם שכר.

עמרם מצנע: הוועדה בדרך כלל לא עוסקת בנושאי שכר, אבל יש כאן שאלה ממנה אולי נובע השכר וזה בעצם אפיון התפקיד.

עמרם מצנע: מניסיוני, אני גם זוכר לא מעט פעמים, כאשר הוכנסו דברים חדשים לתוך בית הספר – למשל ניהול עצמי, למשל בתי ספר קהילתיים שהפעילו גם את המתקנים שיש להם אחר הצהרים, המנב"ס, למשל בתי ספר שנכנסים לפרויקט השאלת ספרים ובטח יש עוד דוגמאות רבות מאוד – הרבה פעמים היה ויכוח שהגיע לפעמים עד לסכסוכי עבודה לגבי מה המזכירה חייבת לעשות ומה היא לא חייבת לעשות.

עמרם מצנע: לכן השאלה עד כמה מבחינת

עמרם מצנע: כם יש עדכון של מה שנקרא מאפייני המקצוע.

<דן בן חיים: אני אסביר.

<דן בן חיים: קודם כל, לגבי הסוגיה של ניהול עצמי.

<דן בן חיים: יושב כאן גם הנציג של משרד החינוך שמוביל את הפרויקט הזה.

<דן בן חיים: לדעתי אתמול הגענו לאיזשהו הסכם או סיכום.

עמרם מצנע: אתמול?

<דן בן חיים: אתמול.

<דן בן חיים: בלי שום קשר לדיון.

<דן בן חיים: הסיכום משפר את מעמדן ושכרן של המזכירות בבתי הספר בהם הונהג ניהול עצמי.

עמרם מצנע: אופק חדש למשל, גם הוא בפנים?

<דן בן חיים: אופק חדש, כאשר הונהג, לא הביא בחשבון.

<דן בן חיים: הסכם אופק חדש כידוע נחתם עם הסתדרות המורים ולא התייחסו שם לעלויות שיש לדבר הזה על המעטפת שהשלטון המקומי אחראי עליה, המזכירות, שרתים וכולי.

<דן בן חיים: אנחנו העלינו את הסוגיה הזאת גם בפני משרד האוצר וגם בפני משרד החינוך ואמרו לנו שקודם כל זה לא הובא בחשבון ואין כסף לדבר הזה, ושנית, אמרו שאין כאן איזושהי תוספת עבודה כפי שניתנה למורים.

<דן בן חיים: בסך הכול מסגרת שעות העבודה לתפקיד של עובדי המינהלה בבתי הספר לא השתנתה.

<דן בן חיים: יחד עם כל זה, כפי שאמרתי, אנחנו כן הגענו לאיזושהי הבנה, גם עם ההסתדרות וגם עם משרד האוצר, שבאוכלוסייה הזאת, גם בגלל התוספות האלה של אופק חדש והדברים האחרים, אנחנו כן נראה בהה איזושהי אוכלוסייה שיש לעשות בה תיקון עיוותים, כך אנחנו קוראים לזה, וזה כאשר בפעם הבאה תהיה תוספת שכר במשק ממנה אפשר לגזור איזשהו אחוז לטובת טיפול באוכלוסיות מסוימות.

עמרם מצנע: מה עמדתכם?

עמרם מצנע: ברגע שיעלו את השכר, זה ייפול גם עליכם כי אחוז מסוים מההשתתפות הוא על השלטון המקומי.

<דן בן חיים: הדינמיקה של הסכמי השכר במשק היא שאחת לתקופה – בדרך כלל שלוש שנים – אומרים מה עלות התוספות.

<דן בן חיים: בתוך זה אנחנו יכולים לעשות איזשהו משחק ולנצל חלק מזה לטיפול באוכלוסיות מסוימות.

<דן בן חיים: למשל בהסכם האחרון עשינו דבר כזה לטובת סייעות לגננות כאשר כל האוכלוסייה קיבלה קצת פחות והן קיבלו יותר על חשבון העלות הכוללת.

עמרם מצנע: משרד החינוך.

<שאול כהן: מנהל כלכלי, מינהלת בתי ספר בניהול עצמי, אחראי על כל נושא מעבר בתי ספר לניהול עצמי במתכונת המחודשת.

<שאול כהן: ברור לנו שעם המעבר לניהול עצמי נוסף נדבך נוסף בכל מה שקשור להנהלת חשבונות וביצוע תקציב מעבר למה שנעשה בבתי ספר שלא בניהול עצמי שגם שם יש נתח כזה.

<שאול כהן: גם ברור לנו שנדרש איזשהו סוג של הכשרה בהקשר הזה ובשנה וחצי האחרונות קידמנו משא ומתן יחד עם הממונה על השכר, עם מרכז השלטון המקומי , ההסתדרות ונציג משרד הפנים כדי לתת מענה לנושא הזה.

<שאול כהן: אתמול בשעה טובה – במקרה בסמיכות לישיבה – הגענו לסיכום.

<שאול כהן: עדיין דרושים ניסוחים משפטיים.

<שאול כהן: הגענו לסיכום כלכלי ועכשיו יש את הפן המשפטי.

<שאול כהן: עוד אין לנו הסכם חתום להראות ואני גם לא בטוח שעד שנסיים את כל הניסוחים המשפטיים יהיה נכון לרדת לפרטים.

<שאול כהן: אני חושב שכל הצדדים חושבים שניתן מענה בהקשר של בתי ספר בניהול עצמי.

מסעוד גנאים: ניתן מענה, הכוונה גם בקשר למזכירות?

<שאול כהן: ספציפית למזכירות בבתי ספר בניהול עצמי.

עמרם מצנע: תודה.

עמרם מצנע: ההסתדרות.

<שלמה שטרן: ראש חטיבת עובדי חינוך.

<שלמה שטרן: אני נציגו של יושב ראש הסתדרות המעו"ף, מר ארנון בר-דוד.

<שלמה שטרן: אנחנו בהסתדרות – ואני באופן אישי – מעריכים מאוד מאוד את עבודת המזכירות.

<שלמה שטרן: אני מכיר אותה באופן אישי, הייתי גם מנהל בית ספר ואחותי הייתה מזכירה.

<שלמה שטרן: במהלך השנים למדתי את עבודתן והן עושות עבודה מצוינת ואחראית.

<שלמה שטרן: אנחנו מעריכים את זה ולו זה היה תלוי בנו, בהסתדרות, היינו מסכימים לתת להן משכורת של רופאים ומהנדסים אבל מגבלות התקציב הן כאלה שזה בלתי אפשרי.

עמרם מצנע: מאחר ואתם גם לא מממנים את זה.

<שלמה שטרן: אנחנו מאפשרים להן לעשות את העבודה ומצפים שיתגמלו אותן.

<שלמה שטרן: לצערנו בשנים האחרונות, כפי שנאמר קודם, הוטלו עליהן הרבה מאוד מטלות בלי שיכולנו לתקצב אותן.

<שלמה שטרן: אתמול הגענו לאיזשהו סיכום שהוא מקובל עלינו ואני יכול לפרט את עיקריו.

<שלמה שטרן: כל מזכירת בית ספר שעוסקת בניהול עצמי תקודם בדרגה נוספת כאשר המשמעות של זה היא תוספת שכר של כעשרה אחוזים.

<שלמה שטרן: אגב, בשנים האחרונות אנחנו עושים צעדים קטנטנים, במגבלות התקציב ובמגבלות ההסכמים הקיבוציים, לטובת כל המשק וגם לטובת המזכירות כאשר כיוונו אליהן את אור הפנס לגבי ההסכם הקיבוצי הבא.

<שלמה שטרן: מדובר על תוספת נוספת שתבוא כתגמול בגין המטלות הנוספות כמו אופק חדש ועוז לתמורה סדר גודל של עשרה אחוזים לכל מזכירת בית ספר.

<שלמה שטרן: יש לנו כרגע בעיה עם מה שנקרא מנב"ס שחבר הכנסת המכובד הזכיר.

<שלמה שטרן: משרד החינוך קבע קריטריונים שלדעתי הם מאוד מוזרים ומשונים, לפיהם תגמול מזכירת בית הספר מותנה בכך שמורים ייכנסו לתוכנת מחשב מסוימת באחוז מסוים ובתוך תקופת זמן מסוימת.

<קריאה: יונת דואר.

<שלמה שטרן: אם המורים לא נכנסים לתוכנה הזאת, המזכירה לא תקבל את התגמול.

<שלמה שטרן: זה ממש מקומם.

<שלמה שטרן: הוצאתי מכתבים למשרד החינוך והוצאנו גם מכתבים לוועדי העובדים ואני מקווה שהוא בקרוב יגיע למזכירות.

<שלמה שטרן: מי שלא מקבלת את התגמול שלה, שהוא שווה ערך לשבעה וחצי אחוזים שהם תוספת מאוד מכובדת, תסגור לאלתר את תוכנת המנב"ס ולא תתעסק בה.

<שלמה שטרן: מטלה נוספת שהועברה למזכירות ללא תגמול היא הנפקת תעודות בבתי הספר.

<שלמה שטרן: אני הייתי מורה ואני זוכר שאני כתבתי את התעודות של התלמידים שלי אבל היום זה מוטל על המזכירות ללא כל תגמול.

<שלמה שטרן: אם היא לא מכינה 75 אחוזים מהתעודות, היא לא מקבלת תגמול מנב"ס.

<שלמה שטרן: זה בלתי נסבל.

<שלמה שטרן: אנחנו נמשיך לשרת אותן.

<שלמה שטרן: אנחנו מאוד מכבדים את המקצוע הזה שהוא מקצוע מאוד אחראי וטוב.

<שלמה שטרן: אנחנו נעשה את כל מה שאפשר כדי לשפר את שכרן, כמובן במסגרת התקציב.

עמרם מצנע: תודה.

עמרם מצנע: הממונה על השכר.

<דיאא אסדי: בוקר טוב.

<דיאא אסדי: סגן בכיר לממונה על השכר.

<דיאא אסדי: בהמשך לדברים של חבריי.

<דיאא אסדי: בעניין המינהליות בבתי ספר עם ניהול עצמי, כמו שהוסבר הגענו לסיכום שאמור לתת מענה.

<דיאא אסדי: בעניין הטיפול ברמות השכר של המזכירות, צריך לקחת בחשבון שאנחנו חיים בעולם של מסגרות של הסכמים קיבוציים.

<דיאא אסדי: יש הסכם ארצי שאמור להסתיים עד סוף 2014 וכאשר יהיה הסכם ארצי חדש ותהיה הסכמה בין המעסיקים הישירים להסתדרות לקחת נתח מהעלות הכוללת ולתת אותו לקבוצה מסוימת – במקרה שלנו המינה

<דיאא אסדי: לניות – לא תהיה לנו התנגדות כל עוד אנחנו שומרים על מסגרת העלות שנקבעה בהסכם.

עמרם מצנע: אני מבין שללא קשר למועדי פתיחת דיונים על הסכמי שכר חדשים, אם יש מטלה נוספת אפשר תוך כדי - למשל, נושא של בית ספר בניהול עצמי – ולא מחכים עד סוף 2014.

<דיאא אסדי: לגבי בית ספר בניהול עצמי ניהלנו דיונים וקבענו מסגרת.

<דיאא אסדי: הגענו להסכמות ואנחנו בשלבים של ניסוחים.

<דיאא אסדי: לזה ניתן מענה.

עמרם מצנע: בסדר.

עמרם מצנע: נשמע קצת מזכירות.

עמרם מצנע: נתחיל עם רינה לוי, בית ספר יסודי קריית מוצקין.

<רינה לוי: שלום.

<רינה לוי: קודם כל, תודה רבה ליושב ראש.

<רינה לוי: הייתה צריכה לדבר מישהי אחרת, אבל אני אשמח להתייחס.

<רינה לוי: תודה רבה ליושב ראש הוועדה מר מצנע ולחבר הכנסת מסעוד גנאים.

<רינה לוי: אני מאוד מודה לנציג ההסתדרות שלמה שטרן שקיבל בהתראה מאוד קצרה את ההזמנה לדיון ובא לייצג אותנו.

<רינה לוי: נאמרו כאן דברים ואני מאוד שמחה על כך שאנשים הפנימו את הדברים האלה.

עמרם מצנע: כמה שנים את מזכירה?

<רינה לוי: עשרים שנים.

עמרם מצנע: באותו בית ספר?

<רינה לוי: באותו בית ספר.

עמרם מצנע: אפשר לשאול אותך מה השכר שלך?

עמרם מצנע: את לא חייבת לענות.

<רינה לוי: אני אומר לך בדיוק.

<רינה לוי: עם שני גמולים, השכר שלי הוא 5,600 שקלים.

מסעוד גנאים: משרה מלאה?

<רינה לוי: משרה מלאה.

<רינה לוי: אני בדרגה העליונה, דרגה 10.

<רינה לוי: כל פעם שבאנו לבקש משהו, אמרו לנו שזה לא תלוי בהם אלא זה תלוי באוצר.

<רינה לוי: אני העברתי דגם, איור על מקומה של המזכירה.

<רינה לוי: כאן הציגו את מקומה של המזכירה וזה מדבר בעד עצמו.

עמרם מצנע: בקריית מוצקין, גביית אגרות התלמידים נעשית בבית הספר או בעירייה?

<רינה לוי: רק בבית הספר.

<רינה לוי: אנחנו התחלנו בשנת 1995 את הגבייה בבתי הספר.

עמרם מצנע: עד אז זה היה בעירייה?

<רינה לוי: עד אז זה היה בעירייה.

עמרם מצנע: בדרך כלל הכיוון הוא הפוך.

<רינה לוי: העבירו את כל נושא הגבייה לבתי הספר.

<רינה לוי: אחר כך העבירו אותנו לאוטונומיה תקציבית וכמעט שלוש שנים אנחנו בניהול עצמי.

עמרם מצנע: בבית הספר שלכם יש פרויקט השאלת ספרים?

<רינה לוי: כן.

<רינה לוי: ודאי, משנת 1995.

<רינה לוי: אנחנו היינו בין הראשונים.

עמרם מצנע: בחיפה זה קיים משנות ה-50.

<רינה לוי: רציתי לציין שמזכירות של הרשויות, אין להן את אותה הגדרה של מזכירה בחיפה, בתל אביב ובירושלים אלא זה לגמרי שונה.

<רינה לוי: שם המשכורות יותר משלושים אחוזים מהמשכורות שלנו.

עמרם מצנע: העיריות השונות יכולות לשלם שכר יותר גבוה.

עמרם מצנע: זה לא אחיד.

<רינה לוי: מדברים כאן על שכר, אבל יש עוד בעיה והיא התקן.

<רינה לוי: ככל שנוספו מטלות, גם אם המזכירה תקבל את המשכורת הכי גבוהה, היא לא תוכל לעמוד בכל המשימות והמטלות שמטילים עליה.

עמרם מצנע: התקן הוא לפי גודל בית הספר.

<רינה לוי: כן.

מסעוד גנאים: לפי מספר הכיתות.

<רינה לוי: היום זה לפי מספר תלמידים בבית הספר.

<דיאא אסדי: לא.

<דיאא אסדי: 12 או 14 כיתות למשרה מלאה.

<דיאא אסדי: בתיכון הרשויות המקומיות מתגברות.

<דיאא אסדי: או 12 או 14 כיתות, תלוי איזה מטלות יש להן.

<דיאא אסדי: משרה מלאה זה אם יש גם גביית כספים וגם חלוקת ספרים, זה 12 כיתות, ואם לא, 14 כיתות.

מסעוד גנאים: גם זה לא מיושם בכל העיריות.

עמרם מצנע: השאלה למה זה לא מיושם כי משרד החינוך מעביר את הכסף.

<דפנה ארביב: הנציג מהשלטון המקומי מדבר על כל מיני תוספות ועל כל מיני הסכמים ששדרגו את השכר של עובדי הרשויות ואכן זה נכון, יישרו קו אבל לא בהכרח סייעות שנתנו להן תוספת של עשרה אחוזים באופק, לא בהכרח התווספו להן הרבה מטלות כפי שהתווספו למזכירה.

<דפנה ארביב: למזכירות כן נוספו מטלות עם אחריות מאוד כבדה, עם המון משמעות, לעסוק עם כספים ותקציבים.

<דפנה ארביב: אם בשנות ה-90 – אני מראה לכם את האיור – השינויים בתפיסת האחריות והסמכות הייתה משרד החינוך והרשות המקומית והם היו מעבירים את התקציבים לבתי הספר, כל ההתנהלות הכספית התנהלה ברשויות, הרי שהיום בית הספר עומד בראש הפירמידה וכל הכספים עוברים למנהל בית הספר הפכו אותו למעין מנכ"ל כך שהוא פחות צריך את הדברים מאגף החינוך או מהמפקח ומי שאמור לבצע ולנהל את כל העבודה – אלה בעצם אנחנו.

<דפנה ארביב: זה נופל על כתפינו.

<דפנה ארביב: זה יפה שרוצים לשדרג את המערכות, זה יפה שרוצים להתקדם אבל תמיד זה מתנקז לעבודת המזכירה והיא זו שצריכה לבצע את העבודה.

<דפנה ארביב: באופק חדש העבודה הורחבה ויש יותר מטלות על המזכירה.

<דפנה ארביב: קודם כל, יום הלימודים הוארך ואנחנו צריכים לשרת את התלמידים עד שעה יותר מאוחרת.

<דפנה ארביב: בעבר זה היה עד 1:00 והיום זה עד 2:30 או אפילו מעבר לכך.

<דפנה ארביב: אתה אמרת שבאופן חדש לא היה איזשהו שינוי אבל באופק חדש נוספו לנו תוכנות ובכלל כל השדרוג של שכר המורים, שאנחנו אמורות לעשות, זה שוב מתנקז אלינו.

<דפנה ארביב: זה שדרוג של מערכות ותוכנות והכל מתנקז אצלנו.

<דפנה ארביב: בעבר היה גמול יוח"א.

<דפנה ארביב: המורים כן מקבלים את הגמול ואנחנו מדווחים עליהם בסוף השנה ואנחנו יודעים שכספים מועברים לרשויות המקומיות עבור גמול יוח"א והמזכירות לא מקבלות אותו אלא זה נבלע בקופת העירייה משום שאין הסכם.

<דפנה ארביב: מי אמור לעשות הסכמים, אני לא יודעת אבל הסכם חייב להתבצע כי הכסף נבלע בקופת העירייה והמזכירות לא נהנות ממנו.

<דפנה ארביב: כפי שאתם שומעים ורואים, המזכירה היא במרכז.

<דפנה ארביב: כל רשות או כל גוף שרוצה לייעל את המערכת, הכול מתנקז למזכירה.

<דפנה ארביב: גם הנושא של הסכמים שנעשו, הסכם הבנות בין האוצר לשלטון המקומי, מי שמבצע את העבודה הזאת אלה אנחנו.

<דפנה ארביב: חייבים לעשות שינוי בעבודת המזכירה.

<דפנה ארביב: הנושא של המזכירה שיושבת במשרד שלה, מקבלת עשרות טלפונים, משרתת תלמידים, משרתת מורים, כל הזמן לתת מענה – מאוד קשה לבצע את עבודת ניהול החשבונות.

עמרם מצנע: תודה.

עמרם מצנע: אביר פראג'.

<אביר פראג': דיברתם הרבה על ניהול עצמי.

<אביר פראג': השינוי בעצם קיים כבר עשרות שנים.

<אביר פראג': מאז הגדרת התפקיד של המזכירה, היום המזכירה לא עונה על הגדרת התפקיד שהייתה לפני עשרים שנים או כמו שאמר לנו שלמה שטרן שזה בתקשי"ר משנת 1987.

<אביר פראג': באופק חדש, עוד לפני הניהול העצמי, עוד מטלות התווספו למזכירות ואלה התכניות האין סופיות שמפתח משרד החינוך, הפניות של משרד החינוך כשהוא פונה במכתבים שלו והם בטח יודעים שחלק מהעבודה שמופנות למנהל, להנהלה, לסגן המנהל, חלק גדול עושה המזכירה.

<אביר פראג': הם יודעים זאת.

<אביר פראג': אני לא יודעת איך זה מתחלק, אבל הם שולחים כל מיני מכתבים המופנים לכבוד המנהל, סגן, מזכירה.

<אביר פראג': איפה נופל הגמול בהתכתבויות שלהם?

<אביר פראג': זה נופל בחלקו של המנהל ובחלקו של הסגן.

<אביר פראג': לא סתם רצינו לבוא לכנסת.

<אביר פראג': העבודות האין סופיות והמטלות שמתווספות כל שנה וכל גמול מותנה בקריטריונים שונים, זה כבר מגוחך.

<אביר פראג': ב-1994 התחילו בתוכנה ופיתחו אותה.

<אביר פראג': אנחנו במגזר הערבי היינו בית ספר ניסויי.

<אביר פראג': התוכנה נקראת תוכנת מנב"ס.

<אביר פראג': כל שנה יש קריטריונים חדשים עם כל החידושים שבתוכנה עצמה.

<אביר פראג': התוכנה לא נשארת אותה תוכנה, אתה לא עובד על אותם חלונות בתוכנה של המנב"ס אלא כל שנה היא מתחדשת וכל שנה מתווספים עוד קריטריונים שצריך לעמוד בהם.

<אביר פראג': באופק חדש יש לנו עוד משהו אותו אני רוצה להדגיש לפני הניהול העצמי שהוא משהו אחר לגמרי.

<אביר פראג': אם אנחנו נדון בניהול עצמי, לא נגיד מזכירות מול ניהול עצמי, מול משרדים שונים.

<אביר פראג': אני חושבת שזה תפקיד אחר מכפי שקיים עכשיו וזה עוד לפני הניהול העצמי.

<אביר פראג': באופק חדש חידשו לנו מערכת שנקראת במשרד חינוך מנב"ס, יונת דואר.

<אביר פראג': בזמנו הייתה תיבת דואר שכל בתי הספר בארץ עוסקים בה ועכשיו הקריטריונים כולם עומדים על כך שהמורים ייכנסו ארבע פעמים בחודש, חמישים אחוזים, כאשר בתשע"ג היה שבעים אחוזים מהמורים שחייבים להיכנס ארבע פעמים בחודש על מנת שהמזכירה תקבל את הגמול.

<אביר פראג': זה מותנה בצוות המורים.

<אביר פראג': אני לא באה בביקורת על אף אחד, אני לא חולקת על משהו, אבל אם אנחנו נתקלים בצוות עצל ואני אדחף אותו על מנת לקבל את הגמול שלי ועוד יש לי את העבודה שלי בה אני מתעסקת, אני לא יכולה לעשות את זה.

<אביר פראג': בזמנו המזכירה והתפיסה של המזכירה הייתה זו שמארגנת את היומן למנהל, אוספת כספים, מקבלת הורים, מקבלת תלמידים, עונה לטלפונים אבל עכשיו זה שונה לגמרי.

<אביר פראג': אני חייבת לקבל הדרכה וירטואלית דרך המחשב על מנת ליישם משהו חדש.

<אביר פראג': אני קוראת לזה, סליחה, עם כל הכבוד לכולכם, צחוקנט ולא מנב"סנט כי אנחנו מתעסקות מול מחשב, השתלמות וירטואלית אותה אני צריכה לעשות ביום ראשון שהוא יום החופשה שלי.

<אביר פראג': אני חייבת להתייצב מול המחשב.

<אביר פראג': אפילו השתלמות קבוצתית מכובדת, משרד החינוך לצערי הרב לא מיישם אותה.

<אביר פראג': השנה יש משהו חדש לגמרי עם כוכבים במנב"סנט.

<אביר פראג': מחנך יכול להיכנס, להפיק תעודות, להפיק טיוטות, אבל האבסורד כאן הוא שאם זה חדש והמנהל יכול לראות והסגן יכול לראות, גם המזכירה למטה צריכה לראות כי היא עושה את כל העבודה.

<אביר פראג': המגוחך כאן שגם אם המחנכים נכנסים ומטפלים בתעודות במנב"סנט, אם לא הופקו שבעים אחוזים תעודות של בית הספר, לא מגיע למזכירה גמול.

<אביר פראג': למה?

עמרם מצנע: אני מבין שהנציגות שלכם בהסתדרות מטפלת בזה.

<אביר פראג': בסדר.

<אביר פראג': מטפלת בזה, אבל עד מתי?

<אביר פראג': כל שנה יש לך קריטריונים חדשים.

<אביר פראג': ימציאו לך עוד תוכנה שאתה צריך לשבת מול מחשב וללמוד אותה על מנת ליישם אותה ובסופו של דבר אתה גם לא מקבל את הגמול.

<יעל חסון: אני אנסה לא לחזור על דברי הקולגות שלי.

<יעל חסון: רציתי להציג את כולנו.

<יעל חסון: אנחנו מגיעות כנציגות ונציגים של מזכירות בתי הספר.

<יעל חסון: פתחנו עצומה שנכון להבוקר כבר חתמו עליה 1,138 מזכירים מתוך 4,000 בתי ספר.

<יעל חסון: זאת אומרת, זה לא רק אנחנו.

<יעל חסון: אנחנו מייצגים קבוצה גדולה.

<יעל חסון: יש כאלה שלא חתמו, כל אחד מהסיבה שלו.

<יעל חסון: בין החותמים יש לנו מכל המגזרים – המגזר הערבי, הדרוזי, דתיים, חרדים, חילוניים – מהחרמון ועד אילת.

<יעל חסון: עבודת המזכירה, כפי שאני למדתי, שונה בכל בית ספר ובית ספר במידה זו או אחרת אבל בגדול היא תלויה בניהול ובסוג בית הספר.

<יעל חסון: רציתי לתת דוגמה נוספת שלא דיברנו עליה.

<יעל חסון: כולנו מכירים את הרעיון של השר שי פירון על בית ספר של הקיץ.

<יעל חסון: הוא החליט שילדי כיתות א'-ב' ילמדו ביולי במשך שלושה שבועות.

<יעל חסון: במכתב כתוב שהמורים יתוגמלו בהתאם אבל איפה המזכירות?

<יעל חסון: המזכירות ביולי סוגרות את שנת הכספים בשקט ובניחותא ומקבלות תלמידים חדשים.

<יעל חסון: יש להן מה לעשות בשלושת השבועות האלה.

<יעל חסון: יש בתי ספר שנסגרים ב-15 ליולי, יש בתי ספר שעורכים שיפוצים בתקופה הזאת, אבל אף אחד לא ספר אותנו.

<יעל חסון: זה בנוסף לכל מה שרשום בדף שחילקתי היום וגם קיבלתם במייל דף מעט שונה, כל המטלות שנוספו לנו, מטלות גדולות, מטלות כבדות ושכחו לספור אותנו.

<שלמה שטרן: בנושא לפני האחרון שהגברת העלתה בנושא של הארכת תקופת הלימודים, הוצאנו לפני כשבועיים מכתב לשר החינוך ואמרנו לו שלא ייקח אותנו, את העובדים והמנהלים בבתי הספר, כמונחים בכיס בלי לתאם אתנו ולסכם אתנו קודם שנבין מה המשמעות של הארכת הלימודים לגבי העובדים אותם אנחנו מייצגים.

<שלמה שטרן: גם הנושא הזה מטופל על ידינו.

עמרם מצנע: למרות שבשונה מהמורים, שאלה ימי החופש שלהם, המזכירות והשרתים עובדים בחודש יולי.

<שלמה שטרן: אבל מטילים עליהם מטלות נוספות.

עמרם מצנע: זה נכון.

<שלמה שטרן: רצינו להבין מה המשמעות של זה.

<חסיה אלול: אני עובדת בחטיבת ביניים אילן רמון בכוכב יאיר.

<חסיה אלול: אחיינים שלך לומדים אצלנו.

<חסיה אלול: רציתי להוסיף משהו שלא הועלה כאן.

<חסיה אלול: אנחנו היום בעצם מנהלות ניהול עצמי בצורה כזאת או אחרת.

<חסיה אלול: אנחנו מחזיקות היום שני תקציבים.

<חסיה אלול: פעם היה תקציב אחד שהיית יכול לנהל אותו אבל היום הפרידו.

<חסיה אלול: משרד החינוך דרש שננהל שני תקציבים ולכן אנחנו עושים תקציב מורים ותקציב מועצה.

<חסיה אלול: כל תקציב עובד בנפרד עם כל המשתמע מזה.

<חסיה אלול: יש דבר אחד שאני מפנה משרד החינוך.

<חסיה אלול: הם הורידו עבודה לסגנית מנהלת שהיא בעצם מלמדת שש שעות ושאר הדברים צריכים ליפול תחת אחריותה.

<חסיה אלול: זה אומר כל מצבת מורים.

<חסיה אלול: בעבר המפקחות היו מציבות את המורים, הן היו מנהלות את כל המצבת, אבל היום הורידו את זה להנהלה ואנחנו עושים את זה.

<חסיה אלול: כשאני פונה למנהלת שלי ושואלת אותה למה, הזלזול מתחיל מלמעלה למרות שיש לי מנהלת נהדרת.

<חסיה אלול: אף אחד לא מצפה שאני עובדת עם מנהלת שמונה שעות אסרב לה כי בצורה כזאת לא נוכל לתפקד ביחד.

<חסיה אלול: אני חושבת שמשרד החינוך, גם עם הקטע של יונת דואר, ברגע שמורה לא נכנסת ליונת דואר, למה אני צריכה להיענש?

<חסיה אלול: הם צריכים לבוא אליהם בטענות ולא אנחנו.

<חסיה אלול: הם צריכים לפקח מי נכנס ומי לא ויש להם את כל האפשרות לעשות זאת.

עמרם מצנע: מי עוד לא דיברה ורוצה לדבר?

עמרם מצנע: לא חייבים.

<קריאה: יש לנו פרויקט הזנה בבתי הספר וגם הוא מוטל על המזכירות.

עמרם מצנע: מה בהזנה מוטל על המזכירות?

<קריאה: אוכל לתלמידים.

<קריאה: מגשיות.

<קריאה: זה איסוף כספים וחלוקת האוכל.

<אילנה אבשלום: אני מבית שמש.

<אילנה אבשלום: אני אשאל שאלה פשוטה.

<אילנה אבשלום: למה אנחנו צריכים לחכות לסוף 2014 כדי להיכנס להסכם קיבוצי?

<אילנה אבשלום: כל פעם שתהיה תוספת עבודה, צריכה להיות תוספת שכר בהתאם.

<אילנה אבשלום: למה צריך לחכות?

<דפנה ארביב: העבודה בניהול עצמי שהיא באמת הגדרה בעבודה אומרת שעות נוספות על גבי שעות נוספות.

<דפנה ארביב: אני כרגע בקורס של ניהול עצמי אותו מעבירה לנו הגברת אלונה.

<דפנה ארביב: שאלתי אותה כמה שעות ביום אני צריכה להקדיש רק לנושא של ניהול עצמי והיא אמרה לי בין שלוש לארבע שעות ביום.

<דפנה ארביב: דרוש כאן תקן נוסף כי לא אני המזכירה יכולה לבצע את זה כי אני עושה עבודות נוספות אלא הניהול העצמי מחייב תוספת תקן.

עמרם מצנע: אולי משרד החינוך יכול להתייחס לעניין הזה של הגמול שמותנה בכך שהמורים יבצעו משהו.

עמרם מצנע: זאת המצאה שלכם?

<שאול כהן: אני חייב להגיד שאני לא מכיר את הנושא.

עמרם מצנע: מישהו לוקח אחריות על ההמצאה הזאת?

<שלמה שטרן: יש לו שם.

<שלמה שטרן: זה גוף, מינהלת המנב"ס.

<קריאה: היא לא הגיעה לכאן.

<שלמה שטרן: אני הייתי בהתכתבות אתו ובהתכתבות האחרונה הוא אמר שהם החליטו להוריד את הדרישה מחמישים אחוזים לשלושים אחוזים של כניסה.

<שלמה שטרן: הלכו לקראתי אבל זה חזר לחמישים אחוזים.

<שלמה שטרן: זה פשוט בלתי נסבל.

עמרם מצנע: הרעיון הוא בעייתי.

<דפנה ארביב: הגמול שהם נותנים אותו, הוא רק לארבע שנים כאשר כל שנה הם שוב נותנים לנו מטלה נוספת ושדרוג נוסף.

<דפנה ארביב: הגמול צריך להיות קבוע.

עמרם מצנע: אני חושב שהבנו את העניין.

מסעוד גנאים: אני לא אוסיף יותר.

מסעוד גנאים: המזכירות אמרו את העיקר.

מסעוד גנאים: שמענו את הנציגים – של השלטון המקומי, ההסתדרות, משרד החינוך והאוצר – ורשמנו לפנינו מה שאמרו לגבי התוספת, העשרה אחוזים והדרגה ונעקוב אחרי זה.

מסעוד גנאים: לפי דעתי צריך לעשות דבר מהותי בקשר להגדרת התפקיד והמעמד.

מסעוד גנאים: בזה צריך לטפל.

מסעוד גנאים: אני מקווה שנעקוב ואני מקווה שנתרום לכך שמעמדן של המזכירות יהיה יותר טוב או יהיה הולם לעבודה שהן עושות יום יום.

<חסיה אלול: שנת 2015, היא יותר מדי רחוקה.

<חסיה אלול: אני כבר שלושים שנים במערכת ובעוד שנתיים אני יוצאת לפנסיה.

<חסיה אלול: גם אני רוצה ליהנות.

<חסיה אלול: זה מוגזם.

עמרם מצנע: תודה לחבר הכנסת גנאים שהביא את הנושא הזה בפנינו.

עמרם מצנע: אני מוכרח לומר שגם לי יש רק מילות הערכה למזכירות.

עמרם מצנע: הרבה פעמים בית ספר יכול להתנהל בלי מנהלת.

עמרם מצנע: יש סגנית, יש מורה בכירה, אבל בלי מזכירה הוא לא מתנהל.

עמרם מצנע: הרבה פעמים אנחנו אומרים שדמות בית הספר היא המנהלת, אבל אני אומר לכם – כשאני חושב, מעביר בזיכרוני את המנהלות והמזכירות בחיפה ובירוחם, שם הכרתי אותן – שבאמת דמות בית הספר, הצורה שהוא מאורגן, הקשר עם ההורים, הקשר עם התלמידים, הכתובת שהמזכירה משמשת, באמת אין מלים להביע את ההערכה ודי מבייש לשמוע מה רמת השכר שלכן.

עמרם מצנע: אתן לא היחידות במערכת הזאת בדירוגי השכר השונים.

עמרם מצנע: אני מבין שלפחות הנושא הזה של תוספת לשכר בגלל ניהול עצמי עומד בפני סיום וסיכום.

עמרם מצנע: דרך אגב, זה די משונה כי ניהול עצמי קיים כבר מ-1995 בערך.

עמרם מצנע: אז התחיל להיכנס הניהול העצמי ורק עכשיו זה מוסדר ואכן זה לקח זמן רב וזאת הערה לעצמנו.

עמרם מצנע: אני חושב שזה אבסורד לקיים מערכת של גמול שמותנית במשהו שמישהו אחר צריך לעשות.

עמרם מצנע: לדעתי אין לזה אח ורע בשום מערכת שכר.

עמרם מצנע: אם תחכו עד שיענו לכם על כל המכתבים, באמת המורה מקריית מוצקין תצא לפנסיה אבל אני מבין שאתם הולכים לנקוט צעדים.

עמרם מצנע: אנחנו לא יכולים לעודד את ההסתדרות לנקוט צעדים.

<שלמה שטרן: הבנו את הרמז.

עמרם מצנע: רשמנו לפנינו שעניין ההסכם בנושא הסדרת הניהול העצמי הוא עניין של שבועות ולא חודשים.

<יעל חסון: ממתי?

<יעל חסון: מיום הכניסה לניהול עצמי או מהיום?

<קריאה: זה יהיה רטרואקטיבי מהיום בו התחלנו עם הניהול העצמי?

<דיאא אסדי: אנחנו כרכנו את זה בהכשרה, בסיום ההכשרה.

<דיאא אסדי: נעשתה הכשרה מסוימת בגלל השינוי וזה כרוך בהכשרה.

<יעל חסון: כלומר, עם סיום ההכשרה?

<שאול כהן: הכשרה יותר טובה לאלה שקיימות וגם אלה שייכנסו כחדשות.

<שאול כהן: ההסכמה עם ההסתדרות הייתה ממועד סיום קורס מינהלניות.

<שאול כהן: יש כאלה שכבר סיימו כי הקורס הזה התחיל להיות מיושם בתשע"ב.

עמרם מצנע: לגביהן זה יהיה רטרואקטיבי?

<שאול כהן: יהיה רטרואקטיבי ממועד סיום הקורס.

עמרם מצנע: הדבר האחרון, ואולי החשוב ביותר ושייך למרכז השלטון המקומי עם משרד החינוך, ולדעתי גם ההסתדרות, הוא הגדרת המקצוע, מה זה כולל ומה זה לא כולל כדי שבאמת יהיה איזשהו בסיס ממנו אפשר גם לתת בעתיד, אם יהיו שינויים כאלה ואחרים.

עמרם מצנע: אני אישית חושב שלא נכון להטיל על בתי הספר לגבות תשלומים וחושב שהעיריות צריכות לעשות זאת כאשר כל עירייה מתנהגת בהתאם.

עמרם מצנע: זה אולי דבר שאתם צריכים לדון אצלכם במרכז השלטון המקומי כי זה מוריד מטלה מאוד קשה וגם לא נעימה לבתי הספר.

עמרם מצנע: הערה לנושא הארכת שנת הלימודים.

עמרם מצנע: אני מניח שזה נמצא עוד בדיון כי להארכת שנת הלימודים יש משמעות כי זה המינהלן, המזכירה וזה בטח גם סבל למורים.

עמרם מצנע: נדמה לי שבעוד שבועיים אנחנו מקיימים דיון בנושא.

<קריאה: המורים יתוגמלו.

<קריאה: אל תדאג.

עמרם מצנע: שר החינוך אמור להציג בפנינו את התכנית ונשמע שם אם באמת ניתנה הדעת על כל הדברים לגבי בית הספר.

<שלמה שטרן: ברשותך, רציתי להוסיף כאנקדוטה שבחלק מהדיונים שלנו עם מרכז השלטון המקומי, האוצר ומשרד החינוך, הצעתי – ולא בציניות – לקרוא למזכירת בית הספר מנכ"ל בית הספר.

<שלמה שטרן: לשנות את הגדרת התפקיד שלה.

<שלמה שטרן: זה היה בקומה הראשונה ולכן למזלי אי אפשר היה לזרוק אותי מהחלון החוצה, אבל זה מה שעמדו לעשות.

<קריאה: זה בעצם מה שאנחנו עושות.

עמרם מצנע: תודה רבה ולהתראות.